| Medaljeoversikt |
| --- |
| Konkurrerte for Canadas flagg Canada |
| Boccia |
|  Paralympiske leker |
| Bronse | Beijing 2008 | BC3, par |
| Gull | Athen 2004 | BC3, individuelt |
| Bronse | Athen 2004 | BC3, par |
| Bronse | Sydney 2000 | BC3, individuelt |
| Bronse | Sydney 2000 | BC3, par |
|  Verdenscupen i boccia |
| Gull | Vancouver 2007 | BC3, individuelt |
| Sølv | Christchurch 2003 | BC2, individuelt |
|  Amerikamesterskapet i friidrett |
| Gull | Montréal 2009 | BC3, individuelt |

**Paul Gauthier** (født 25. november 1970 i Vancouver) er en canadisk handikappet bocciaspiller, som konkurrerer i klassen BC3, som er en av klassene for utøvere med cerebral parese. Han har gullmedalje individuelt fra Paralympiske sommerleker 2004 i Athen som fremste internasjonale meritt. 

Han har deltatt i fem paralympiske leker fra 1996 til 2012.

Idrettskarriere
---------------

Gauthier deltok ved sine første paralympiske leger ved paralympiske sommerleker 1996 i Atlanta. Individuelt deltok han i klassen C1 wad (*with assistive devices*), der han kom på tredjeplass i sin gruppe i grunnespillet, og gikk ikke til sluttspillet. I parkonkurransen (C1 wad) konkurrerte han sammen med Nathalie Menard, og disse ble også slått ut i gruppespillet.

Ved neste Paralympics, som var paralympiske sommerleker 2000 i Sydney, vant han sin gruppe i gruppespillet, og gikk videre til sluttspillet. Der tapte han semifinalen mot José Macedo, men vant deretter bronsefinalen mot irske John Cronin, og fikk dermed bronse individuelt i klassen BC3. Også i klassen for par BC3 ble det bronse på Gauthier, der han spite sammen med Alison Kabush.

Han deltok ved Verdenscupen i boccia 2003 i Christchurch, der han kom på 2.-plass individuelt, bak Santiago Pesquera Blanco, og han kom på 4.-plass i parkonkurransen, sammen med Allison Kabush og Monica Martino. Ved paralympiske sommerleker 2004 i Athen vant han to kamper og tapte én i gruppespillet, men gikk videre til sluttspillet i BC3 individuelt. I sluttspillet vant han alle kampene sine, og vant til slutt finalen med 7-1 over spanske Santiago Pesquera, og ble paralympisk mester. I klassen for par BC3 spilte han igjen sammen med Alison Kabush, og disse fikk bronse etter å ha slått Greig Jackson og Henk Dijkstra fra New Zealand i bronsefinalen. Han deltok ved Verdensmesterskapet i boccia 2006, der han kom på 12.-plass individuelt. I BC3-parkonkurransen kom Canada på 5.-plass. 

Ved Verdenscupen i boccia 2007 vant han BC3-klassen individuelt, etter at han slo greske Grigorios Polychronidis 4-3 i finalen. Canada kom her på 5.-plass i parkonkurransen i BC3. Året etter deltok han ved sine tredje paralympiske leker, ved paralympiske sommerleker 2008 i Beijing. I den individuelle konkurransen ble han slått ut i kvartfinalen, og kom på 6.-plass. I parkonkurransen spilte han igjen sammen med Allison Kabush og Monica Martino, og disse fikk bronse etter å ha slått Thailand 4-1 i bronsefinalen. Han vant Amerikamesterskapet i boccia 2009 (2009 CPISRA Boccia Americas Cup), der han slo Alison Kabush 10-0 i finalen. 

Gauthier deltok i boccia ved parapanamerikanske leker 2011. Her slo han slo Maria Belén Ruiz 7-5 i finalen, og vant dette mesterskapet. Han kom på 22.-plass ved Verdenscupen i boccia 2011, men i parkonkurransen der kom de på 4.-plass, etter tap 3-4 for Portugal i bronsefinalen. Året etter deltok han ved paralympiske sommerleker 2012, der han tapte 8.-delsfinalen mot José Macedo, og endte på 9.-plass.

Ved Verdensmesterskapet i boccia 2014 kom han på 28.-plass individuelt. I parkonkurransen spilte han sammen med Eric Bussière og Bruno Garneau, og kom på 7.-plass. Han fikk sølv i klassen for BC3 par ved Amerikamesterskapet i boccia for lag og par 2015.

Referanser
----------

1. ↑  IPC - *Atlanta 1996 Paralympic Games - Boccia - Mixed Individual C1 wad* Arkivert 24. september 2015 hos Wayback Machine. besøkt 17. august 2015.
2. ↑  IPC - *Atlanta 1996 Paralympic Games - Boccia - Mixed Pairs C1 wad* Arkivert 16. september 2012 hos Wayback Machine. besøkt 17. august 2015.
3. ↑  IPC - *Sydney 2000 Paralympic Games - Boccia - Mixed Individual BC3*, besøkt 17. august 2015.
4. ↑  IPC - *Sydney 2000 Paralympic Games - Boccia - Mixed Pairs BC3*, besøkt 17. august 2015.
5. ↑  IPC - *ATHENS 2004 Paralympic Games - Boccia - Mixed Individual BC3*, besøkt 17. august 2015.
6. ↑  IPC - *ATHENS 2004 Paralympic Games - Boccia - Mixed Pairs BC3*, besøkt 17. august 2015.
7. ↑  CPISRA 2007 boccia world cup (arkivert hos Wayback Machine), besøkt 17. august 2015.
8. ↑  IPC - *Beijing 2008 Paralympic Games - Boccia - Mixed Individual BC3*, besøkt 17. august 2015.
9. ↑  CPISRA Boccia World Ranking List Saturday, Jan 9 2010, besøkt 17. august 2015.
10. ↑  IPC - *London 2012 Paralympic Games - Boccia - Mixed Individual BC3*, besøkt 17. august 2015.

Eksterne lenker
---------------

* Profil hos IPC Arkivert 5. mars 2016 hos Wayback Machine.
* Profil hos Canadian Paralympic Committee Arkivert 5. mars 2016 hos Wayback Machine.
* Profil hos CCPSA